48 C. PLINII HIST. NAT. LIB. XI. 



moriuntur. Hilaritate igitur, et nitore sanitas aesti- 



natur. 



19. Sunt et operis morbi : quum favos non expient, 

 claron vocant. Item blapsigoniam , si fetum non pera- 

 gunt. 



Quae inimica apibus. 



XXI. Inimica est et cho resultanti sono, qui pavi- 

 das alterno pulset ictu : inimjca et nebula. Aranei quo- 

 que vel maxime hostiles , quum praevaluere ut intexant , 

 enecant alveos. Papilio etiam ignavus et inhonoratus, 

 luminibus accensis advolitans, pestifer, nec uno modo. 

 Nam et ipse ceras depascitur, et relinquit excrementa, 

 quibus teredines gignuntur : fila etiam araneosa , qua- 

 cumque incessit, alarum maxime lanugine obtexit. Nas- 

 cuntur et in ipso ligno teredines , quae ceras praecipue 

 appetunt. Infestt et aviditas pastus , nimia florum sa- 

 tietate , verno maxime tempore : alvo cita. Oleo quidem 

 non apes tantum , sed omnia insecta exanimantur, prae- 

 cipue si capite uncto in sole ponantur. Aliquando et 

 ipsae contrahunt mortis sibi causas , quum sensere eximi 

 mella, avide vorantes. Cetero praeparcae, et quae alioqui 

 prodigas atque edaces , non secus ac pigras atque igna- 

 vas proturbent. Nocent et sua mella ipsis, illitaeque ab 



